text: 100-årsdagen for Bramming ulykken markeres
  26 juli 2013 kl. 06.30
  Den 26. juli 1913 kørte eksprestog 1020 af sporet én kilometer vest for Bramming station, hvorved 15 personer dræbt. Hundredårsdagen for ulykken markeres i dag i Bramming.
  En varm sommerdag for hundrede år siden. Eksprestoget ?Emigranten? passerer klokken 16.11 Bramming Station. Få minutter senere løber det af sporet. Ulykken skete, fordi et af lokomotiverne blev afsporet og væltede, mens resten af toget fortsatte flere hundrede meter.
  Der var 279 passagerer på toget. Udover de 15 der omkom, blev 54 passagerer kvæstet. I dag opfattes Brammingulykken som en af de værste i Danmark, nogensinde.
  Landets transportminister, Henrik Dam Kristensen, vil i dag være i Bramming for at markere hundredårsdagen for ulykken og afsløre en ny mindesten.
  